EN ORIGINALSERIE FRA NETFLIX
Kjære tyrann. Nå som du har beseiret fiendene innen regjeringen,
bør regimet ditt belage seg på å ha makten lenge.
Men det er en annen gruppe som kan utgjøre en større trussel,
og er vanskeligere å råde over:
Dine landsmenn.
Hvordan beholder du massene på din side gjennom tykt og tynt?
Håndboken gir oss én viktig ingrediens.
Machiavelli stilte spørsmålet: Bør en hersker være elsket eller hatet?
Du bør satse på frykt, for når folk frykter deg, har du kontroll over dem.
Det blir bedre. Om du spiller kortene godt, vil du se at terror
kan ha en uventet fordel: Å vinne folkets hjerter.
Noe som fører oss til Uganda
for å møte den legendariske tyrannen Idi Amin Dada.
UGANDAS DIKTATOR 1971-1979
Amin gjorde vold og terror til førende prinsipper i sitt regime.
Hardhet er bra, for da respekterer folket en.
Følg hans eksempel og lær hvordan man setter sin mørke side i arbeid.
SKAP FRYKT
Under Amins åtte år som hersker,
ble 300 000 ugandere enten drept eller de forsvant,
ofte på direkte ordre fra ham.
Han har gjort Afrika til et slakteri.
TIDLIGERE PRESIDENT I UGANDA
Før vi går inn på hvordan Amin styrte den tidligere britiske kolonien,
må du vite hvordan han fikk jobben til å begynne med.
FAKTUM NR. 1
AMIN VAR DEKORERT SOLDAT I EN BRITISK KOLONITROPP
I 1946 blir Amin soldat i King's African Rifle,
som faktisk ble brukt til å slå ned opprør og opptøyer i afrikanske land.
Han hadde vært involvert i voldssituasjoner.
Istedenfor å bli straffet for bruk av urimelig vold,
blir Amin flere ganger forfremmet.
FAKTUM NR. 2
AMIN BRUKTE HÆREN TIL Å SKAFFE SEG TILHENGERE
Han kunne rekruttere folk inn i hæren som var lojale mot ham.
Han rekrutterte mange som kom fra hans egen etniske gruppe, kakwa,
fra sørvest i Uganda.
FAKTUM NR. 3
MILTON OBOTE GJORDE AMIN TIL SIN HÆRFØRER
President Milton Obote ble advart av den avtroppende guvernøren:
Idi Amin er en tikkende bombe.
Obote visste at han måtte ta seg av Idi Amin.
Ikke lenge etter, i 1971,
tok Amin makten fra Obote etter et militærkupp.
Jeg vil ta over som leder for regjeringen.
Må Gud hjelpe meg.
Å NEI…
Så begynte en ny epoke full av lovnad.
Media tok godt imot ham. De ga ham kallenavn, som "Big Daddy".
Eller han ble kalt for "den milde kjempen".
Han fikk makten gjennom et statskupp, og måtte fjerne alle fiendene.
Hvordan gjør man det uten å miste fans både hjemme og i resten av verden?
Håndboken foreslår taskenspilleri.
TAKTIKK HOLD BRUTALITETEN SKJULT
Det er vanskelig å starte et nytt regime, og lite pent.
For mye oppmerksomhet på usmakelige detaljer kan skade tyrannen.
Uganda er fredelig, og Uganda krenker ingen menneskerettigheter.
Takket være håndboken vet tyranner hvor viktig det er å skjule ting.
Da nazistenes brutalitet spredte seg under andre verdenskrig,
inviterte Hitler Røde Kors til konsentrasjonsleiren Theresienstadt,
som de hadde kamuflert som en getto full av friske innbyggere,
med sin egen bank, jødiske forretninger og idrettslag.
Da Stalins jordbrukspolitikk førte til hungersnød i Ukraina,
brukte han desinformasjon, sensur og vennlige journalister
som forhindret at sannheten kom fram.
Pol Pot dekket over beviser på folkemord, som drepte to millioner mennesker.
Han sa at Røde Khmer ble lurt av vietnameserne.
6 MÅNEDER ETTER AT AMIN BLE DIKTATOR
Det tok ikke lang tid før Ugandas milde kjempe
måtte ta i bruk sine taktiske metoder.
Idi Amin var svært sjarmerende, men man kan ikke bestride at han var en drapsmann
som begynte å drepe det øyeblikket han tok makten.
Etter seks måneder
ble det påstått at det var en massakre i kasernene
av soldater med en etnisk forbindelse til tidligere president Milton Obote.
Folk ble drept i skogen utenfor Kampala.
De ble begravd i skogen, eller rett og slett kastet i Nilen.
Ryktene om massakrene sprer seg.
Journalisten Nicholas Stroh undersøker saken
sammen med Robert Siedle, en professor ved et lokalt universitet.
Stroh og Siedle kjører til åstedet,
brakker som ligger 27 mil sørvest for hovedstaden Kampala.
Og etter to dager forsvinner de tilsynelatende.
Det går flere uker uten tegn til dem.
Amin forsikrer Strohs kone om at han vil gjøre alt for å finne dem,
men det tar flere måneder før han starter en etterforskning.
En løytnant fra Ugandas hær rømmer til Tanzania med en skremmende historie.
Han forteller at to amerikanere ble angrepet av Amins soldater og drept.
Likene ble brent og kastet i en våt grav.
Angivelig skal ministre i regjeringen være involvert i saken.
Amin avslutter saken uten noen siktelser.
Enda en suksesshistorie fra håndboken? Ikke akkurat.
Skandalen fører detaljene i Amins regime ut til avisforsidene over hele verden.
Den internasjonale rapporteringen endres når det blir tydelig
at Amins regjering er eksepsjonelt brutal.
Men hvem trenger vel et internasjonalt samfunn?
Det viktigste er at folkene dine er lojale.
Håndboken kan fortelle hvordan du holder skikk på dem.
TAKTIKK VELG EN SYNDEBUKK
Enhver tyrann forstår at nasjonen består av mennesker med følelser.
Følelser kan man manipulere.
Å bruke syndebukk er en svært effektiv metode.
PASS DERE, JØDER
Skyld på noen andre for alle problemene som folk står overfor.
Det er slik man skaper tillit og støtte og legitimitet fra massene.
Det finnes mange eksempler på det.
Josef Stalin klandret velstående bønder, kulakker,
for at de holdt på all rikdommen på 30-tallet mens økonomien strevde.
Muammar al-Gaddafi introduserte en lov om å konfiskere eiendom
fra Libyas italienere, som en gang hadde hersket over landet,
og kastet dem ut på Hevndagen.
Så har vi Adolf Hitler,
som bygde hele bevegelsen på å bruke jøder som syndebukker.
Men da Amin tok i bruk denne metoden, hadde han et annet formål i tankene.
Økonomisk sett var det vanskelig,
og Amin prøvde å finne strategier for å tilfredsstille nasjonen,
slik at han kunne demonstrere at han var en rettmessig og viktig leder.
Han måtte dermed finne en ny gruppe han kunne ha som mål,
og det ble asiatene.
Det var omtrent 100 000 asiatiske ugandere.
For det meste indere fra det indiske subkontinent.
Britene tok dem med i kolonitiden,
først og fremst for å bygge jernbanen, og så ble de værende.
Den asiatiske folkegruppen: 80 000 av 10 millioner innbyggere.
De eier nesten alle de store butikkene og firmaene.
Ugandere følte en bitterhet mot asiatene.
De så asiatiske forretningsmenn.
De tenkte: "Dette er vårt land. Bør ikke afrikanere eie butikkene?"
Av erfaring har vi oppdaget at asiater er veldig utspekulerte.
Og de har utnyttet dette landet veldig lenge.
Da Amin kom til makten,
var det stor jubel blant den indiske befolkningen i Uganda.
Amin pleide å si at han hadde befridd inderne fra britisk herredømme.
Men som bruker av håndboken bestemte Amin seg for å endre taktikk.
9 MÅNEDER ETTER AT AMIN BLE DIKTATOR
Mot slutten av 1971 holder Amin en pressekonferanse.
Han beskriver hvordan de asiatiske gruppene var imot svarte ugandere,
at de så dem som mindre siviliserte.
Men så dukker en snillere og mildere Amin opp.
Amin inviterer asiatiske ledere til et møte for å oppklare misforståelser.
Alle som betyr noe i Uganda er med, sammen med internasjonal presse.
Stemningen er håpefull
fram til presidenten ankommer med sine øverste offiserer.
Amin starter et angrep på asiatene,
anklager dem for skattefusk, for å sende penger ut av landet
og for å diskriminere mot svarte ugandere i forretningslivet.
Med andre ord, for økonomisk og kulturelt forræderi.
Amins tale starter en bølge av anti-asiatisk propaganda,
hatefulle ytringer og vold.
Ved å skape splittelse, er ikke bare tyrannen Amin ansvarlig
for at samfunnet som helhet mister tillit,
men han forener også sine tilhengere,
som hovedsakelig er den svarte ugandiske befolkningen.
Nå har du fått syndebukkene ut av balanse.
Du tror kanskje du kan gjøre hva du vil, men det er foreløpig ikke så enkelt.
Ethvert tyrannisk samfunn har et slags vern, også kjent som lover.
Bli kvitt dem.
TAKTIKK BRUK LOVEN SOM VÅPEN
Det fine ved å være enehersker er at man sjelden hører ordet "nei".
Men å fjerne alle hindringer som står i en tyranns vei, krever arbeid.
Eksisterende juridiske institusjoner kan hindre ledere.
Så hva gjør de? De avvikler dem.
Tanken er å svekke alle institusjoner og alle vern
som holder kontroll på din makt.
Når vernet er nede, kan du vende loven mot syndebukkene dine.
Det er noe en tyrann kan være med på.
Idi Amin hadde kontroll over regjeringen, administrasjonen
og det økonomiske nettverket.
Den taktikken jeg bruker er idrett.
Ved å slå ut folk, bruker jeg også politikk.
Den eneste institusjonen Amin ikke kom til, var rettsvesenet:
Han opphevet deler av grunnloven midlertidig.
Han ga seg selv makt til å vedta forordninger for å oppnå det han ville.
Sett de irriterende dommerne på sidelinjen, så er banen helt åpen.
Det starter Amins neste syndebukkfase.
5. AUGUST 1972 18 MÅNEDER ETTER AT AMIN BLE DIKTATOR
En morgen mens han besøker byen Soroti øst i Uganda,
står Amin tidlig opp og kjører til den lokale radiostasjonen.
Der henvender han seg til nasjonen.
Han sa: "I går kveld drømte jeg at asiatene melket kua,
men de matet den ikke.
Derfor bør vi kvitte oss med asiatene."
Jeg vil se gater i Kampala som ikke er fulle av indere.
Vil du bli kvitt asiatene, sir?
Ja, de må dra til sine land.
Asiatene i Uganda fikk tre måneder på seg til å pakke sammen og dra.
De må derfor selge alt de eier
før den niende dagen etter mandag.
Jeg var lærerassistent ved universitetet i Uganda.
Følelsen blant de asiatene jeg kjente var at dette bare var svulstigheter.
Asiatiske ledere bønnfalte Ugandas domstoler om beskyttelse, til ingen nytte.
Mange av asiatene var født i Uganda.
Familiene hadde bodd der i flere generasjoner. Hvor skulle de dra?
Folk satte igjen bilen på flyplassen, med nøkkelen i bilen.
Ingen skjønte hva som skjedde.
Kan du forestille deg at du har vært i et land i et helt liv, og du…
Flere generasjoner.
Du skal dra, men det er ingen der til å ta farvel.
Det var ikke en katastrofe for alle.
Når du har kastet ut dine syndebukker, er det på tide å høste belønningen.
Da hele den asiatiske befolkningen ble kastet ut,
ble det feiret blant befolkningen i Uganda.
Idi Amin ga firmaene som hadde vært eid av asiater
til afrikanere.
-Det er bra for dem å dra. -Hvorfor?
De har sugd all næring ut av oss.
Det var et populært trekk.
Det ga resonans dypt ned
i kravene hos størsteparten av folket.
Det var populært, men om det var en suksess, det er noe annet.
Etter at asiatene ble utvist, ble det en stor økonomisk krise.
De som hadde fått de tidligere asiatiske butikkene, hadde ikke kompetanse nok.
De visste ikke hvordan de skulle drive økonomiske foretak.
Mangelen på alle slags varer førte til stor inflasjon,
og store deler av økonomien kollapset.
Kanskje det ikke løser alt å terrorisere én liten gruppe.
Som du ser, kan det føre til andre problemer.
Men ikke skyld på håndboken, det var folket som sviktet.
Før de begynner å klage, må du gi dem en god grunn til å tie.
TAKTIKK GI DEM SMERTE
Tortur.
Tortur er en god måte å stoppe folk fra å opponere.
Det er bedre enn å drepe, for man holdes i live.
Man kan lure dem, fengsle dem, holde dem nede
og bruke rå vold mot dem. Tyranner elsker det.
Det skal være sikkert.
I Kambodsja brukte Pol Pots Røde Khmer torturteknikker
som vanntortur, elektriske støt,
de har til og med dekket folk med skorpioner for å få dem til å snakke.
Nord-Koreas sikkerhetsdepartement bruker søvnberøvelse og "Duen",
en posisjon som over tid gjør at personens ryggrad kommer ut av kroppen.
Josef Stalins NKVD likte best den klassiske strappado-teknikken,
hvor man binder offerets hender bak ryggen, og så heiser dem opp i lufta.
1973 2 ÅR ETTER AT AMIN BLE DIKTATOR
Et resultat av utvisningen av asiater, var økt smugling og økonomisk kaos.
Dårlig økonomi er en fin måte å skape opposisjon til din makt.
For å holde kaoset i sjakk, stolte Amin på sin torturstyrke,
State Research Bureau,
hvis agenter var beryktede for sin ondskap og motesans.
Alle som så agentene visste hvem de var.
De gikk i slengbukser, mørke briller og blomstrete skjorter.
De hadde en typisk 1970-tallsstil.
Til tross for de kule klærne,
så var de nok ikke karer du tok med deg på fest.
Enkelte ble bare fjernet fra gaten, de ble tatt mens de var på restaurant,
lagt i bagasjerommet på en bil og kjørt av gårde.
Og ingen så dem igjen.
Alle visste hvor de ble ført.
Amin hadde mange torturkamre.
Et av de mest beryktede var hovedkvarteret til State Research Center midt i Kampala.
Den franske ambassaden lå ved siden av.
Folk som jobbet ved ambassaden hørte folk som skrek.
SRB-bygget var kjent for alt det grusomme som skjedde der.
Vanlige, uskyldige mennesker ble torturert og drept.
Men Amin og hans håndlangere sørget alltid for at noen få klarte å rømme
så de kunne fortelle hva de hadde sett.
Jeg var også et sted hvor de knuser hoder med en hammer.
Amin passet på å skape rykter
som gjorde at folk fortsatte å være redde.
Resultatet ble at vanlige mennesker ikke visste hvem de kunne stole på.
De kunne derfor ikke skape motstand.
Man skulle tro at et terrorregime ville holde folkene unna,
men alle tyranner vet at det ikke stemmer.
Vi er ikke flinke til å adskille frykt
fra en mer generell følelse av opphisselse.
I et diktatur kan det koke ned til en tanke
om at sterke følelser er følelser du har for diktatoren.
Den følelsen kan virke som kjærlighet.
Det kan minne om et voldelig forhold blant familiemedlemmer,
i en gjeng, eller i en sekt.
De stiller seg faktisk psykisk på samme side som undertrykkeren.
Men det vil alltid være noen som kan motstå din grusomme sjarm.
FEBRUAR 1977 6 ÅR ETTER AT AMIN BLE DIKTATOR
Som denne mannen:
Janani Luwum, den anglikanske erkebiskopen av Uganda, Rwanda, Burundi og Zaïre,
en av de mektigste kristne i Øst-Afrika.
Luwum var høyt ansett av nesten alle.
I løpet av sin tid som erkebiskop
følte han seg mer og mer forpliktet til å motsette seg volden.
Han skrev et brev der han fordømte volden.
Det var nok til at president Amin så på erkebiskopen som en trussel.
Så Amin retter pekefingeren mot erkebiskopen.
Amin anklager ham og to statsråder
for å planlegge å styrte regjeringen.
Det ble sagt at erkebiskopen lagret våpen i påvente av et anglikansk opprør.
Neste dag blir statsrådene og erkebiskopen funnet i en krasjet bil.
De mistet tilsynelatende livet i en bilulykke.
Men vitner forteller en annen historie om hva som skjedde.
Luwum og hans kone var visstnok på en sammenkomst hos Amin
da presidenten ba om et privat møte.
Amin anklaget Luwum for forræderi og ba ham signere en falsk tilståelse.
TILSTÅELSE
Luwum nektet og ble satt i varetekt.
Inne i State Research Bureau ble Luwum brutalt slått og truet med verre
om han ikke tilsto sine forbrytelser mot regimet.
Men Luwum ga seg ikke.
Den kvelden mottok Luwum besøk.
Amin ba erkebiskopen om å betenke seg,
men Luwum ba om Guds nåde for Uganda og landets ledere.
Men nåde sto ikke på Idi Amins dagsorden.
Liket hans ble begravd neste morgen. Det ble aldri en offisiell etterforskning,
men det er tydelig at han ble skutt, han hadde knuste bein og andre skader.
Kanskje det er mulig å gå for langt.
Erkebiskopens drap forsterker ideen om at Amins regjering må gå.
Men når man er trengt opp i et hjørne og nærmest har mistet alt håp,
da har håndboken noe i bakhånd som du kan bruke for å endre på ting.
TAKTIKK START EN KRIG
Krig.
Hva er egentlig vitsen?
Det er en vits om man er tyrann,
særlig om du sitter i en vanskelig situasjon, som Amin i 1978.
Tyranner starter alltid en krig, og det er en grunn til det
om støtten i landet kan virke noe skjør.
Så da finner de en fiende de kan sende landet sitt mot.
Amin brukte trusselen om utenlandsk invasjon og opposisjon
som en provokasjon for å inspirere ugandernes lojalitet og selvoppofrelse.
La oss se hvordan det gikk.
I 1978 krysset den ugandiske hæren grensen sør i landet
og invadert Tanzania.
Han hadde ingen grunn til å invadere Tanzania, bortsett fra som en avledning.
Og for å gjøre opp gamle mellomværender.
Tanzania hadde fortsatt et nært forhold til Milton Obote.
TIDLIGERE PRESIDENT I UGANDA
Tiden er inne for ugandere å styrte dødsregimet.
Amin like selvfølgelig ikke det.
Dersom du skal få dette til å fungere, trenger du en hær som kan sine saker.
Amins hær hadde i alle år sofistikerte våpen, men saken var den
at soldatene hans aldri hadde kjempet mot en væpnet opposisjon.
De hadde bare opplevd brutalitet mot ubevæpnede ugandere.
BENJAMIN MKAPA TANZANIANSK DIPLOMAT
Amin startet det hele med å kreve mitt land.
Nå hadde de dermed en lovlig grunn til å invadere Uganda.
Det var nok ikke det Amin hadde tenkt seg da han startet det hele.
På dette tidspunktet var Amins hær fullstendig ute av kontroll.
Tanzanias folkehær var mye mer organisert.
Amins hær kollapset raskt.
BRIGADEGENERAL MARWA KAMBAIE TANZANIANSK HÆRFØRER
-Amin er i Arua. Vi går inn. -Skal dere inn der?
Ja!
-Når er dere i Arua? -Jeg vet ikke. Vi skal gå.
Idi Amin var fremdeles i landet og hadde med seg en radio
som han brukte til å kommunisere og hevde at han fremdeles hadde makten.
Han oppfordret folket, som han hadde behandlet brutalt i ni år,
til å reise seg og kjempe for ham.
Det var selvsagt bare noe tull.
Det finnes ikke noe mindre skremmende enn en taper på rømmen.
Husk på:
Om du bestemmer deg for å gå i krig, må du være sikker på at du kan vinne.
Til slutt flyr han ut av landet til Saudi-Arabia,
hvor han bor i eksil resten av sitt liv.
Idi Amins regimes fall gir oss en viktig lærepenge.
Man er ikke garantert suksess selv om man har en håndbok.
For å sørge for at du beholder makten, trenger du disiplin for å holde løpet ut.
Ta lærdom av en mann som dominerte alle aspekter ved nasjonens liv,
inkludert det mest grunnleggende konseptet:
Sannheten.
Hvem kan vi takke dette for?
Tekst: Tina Shortland